6 राज्यों में 10 ठिकाने और 5 बार हुलिया बदला, पपलप्रीत संग एनर्जी ड्रिंक एन्जॉय करता दिखा
Khalistani Amritpal Singh Arrest; 36 Days Stay | April Month Suspense खालिस्तान समर्थक व वारिस पंजाब दे मुखी अमृतपाल सिंह 36 दिन बाद सलाखों के पीछे है। सैंकड़ों कोशिशों के बाद भी पुलिस की नाक के नीचे से अमृतपाल सिंह भागता रहा।
खालिस्तान समर्थक 'वारिस पंजाब दे' का प्रमुख अमृतपाल सिंह 36 दिन फरार रहने के बाद सलाखों के पीछे पहुंच गया है। 18 मार्च को पुलिस ऑपरेशन के दौरान बचकर भाग निकलने के बाद उसने 36 दिन तक पुलिस को जमकर छकाया। इस दौरान वह पंजाब, हरियाणा, उत्तराखंड, नई दिल्ली, महाराष्ट्र और राजस्थान में तकरीबन 10 ठिकानों पर रहा। पुलिस से बचने के लिए अमृतपाल ने 5 बाहर अपना हुलिया बदला।
पंजाब समेत इन 6 राज्यों में पुलिस के सर्च ऑपरेशन के बीच अमृतपाल मोगा जिले में जरनैल सिंह भिंडरांवाला के गांव रोडे पहुंच गया। अमृतपाल भिंडरांवाला को ही अपना आदर्श बताता रहा है। पुलिस ने उसे 23 अप्रैल की सुबह रोडे गांव के ही सिख खालसा गुरुद्वारे से गिरफ्तार किया।
फरार होने के बाद पुलिस की नजरों से बचने के लिए 36 दिन वह कहां-कहां रहा? हर कोई यही जानना चाहता है। NIA समेत केंद्र और पंजाब की तमाम खुफियां एजेंसियों की टीमों ने उससे पूछताछ के लिए असम के डिब्रूगढ़ में डेरा डाल लिया है। आने वाले दिनों में अमृतपाल को पनाह या उसकी मदद करने वाले कई और लोगों के पकड़े जाने से इनकार नहीं किया जा सकता।
वो ठिकाने, जहां अमृतपाल ने 36 दिन गुजारे
18 मार्च : जालंधर के गुरुद्वारे में रुका, खाया खाना
18 मार्च को जालंधर में पुलिस ऑपरेशन के बीच भाग निकलने के बाद अमृतपाल सबसे पहले जालंधर जिले में ही पड़ने वाले नंगल अंबिया गांव के गुरुद्वारे पहुंचा। पुलिस रिकॉर्ड के अनुसार, अमृतपाल ने वहां के पाठी और उसके परिवार को गन पॉइंट पर लिया। उस दिन गुरुद्वारे में पाठी के बेटे को देखने के लिए लड़की वाले आ रहे थे। परिवार ने उनके लिए जो खाया बनाया, अमृतपाल वो खा गया और उनके बेटे की जैकेट उठाकर निकल गया।
18 मार्च की रात : पटियाला में गुजारी
अमृतपाल 18 मार्च की रात को लुधियाना के शेरपुर में नजर आया और वहां से निकलने के बाद पटियाला पहुंच गया। 18 मार्च की रात उसने पटियाला में काटी। अगले दिन वह अपने साथी पपलप्रीत के साथ एक स्कूटी लेकर हरियाणा में कुरुक्षेत्र जिले के शाहाबाद पहुंच गया।
अमृतपाल एक CCTV फुटेज में शाहाबाद की एक कोठी से बाहर फोन पर बातें करता नजर आया। इसमें उसने जैकेट पहन रखी थी।
19-20 मार्च : कुरुक्षेत्र में रुका
पंजाब से निकलकर हरियाणा पहुंचने के बाद अमृपताल दो दिन (19 और 20 मार्च) को कुरुक्षेत्र जिले में रुका। यह दोनों दिन उसने कुरुक्षेत्र जिले के शाहाबाद में गुजारे। वह वहां पपलप्रीत सिंह की जानकार महिला बलजीत कौर के सिद्धार्थ कॉलोनी स्थित घर में रुका। पुलिस बलजीत कौर को गिरफ्तार कर चुकी है।
21 मार्च : दिल्ली में काटी रात
हरियाणा के शाहाबाद में दो दिन गुजारने के बाद अमृतपाल सिंह अपने साथी पपलप्रीत के साथ 21 मार्च को दिल्ली पहुंच गया। दोनों एक दिन दिल्ली के रमेश पार्क इलाके में किसी जानकार के यहां ठहरे।
UP के पीलीभीत व लखीमपुर गया
दिल्ली से अमृतपाल यूपी निकल गया। उसने यूपी के लखीमपुर खीरी और पीलीभीत बेल्ट में कई दिन गुजारे। इस दौरान वह वहां के कई डेरों में रुका। इनमें से एक डेरा अमृतपाल के साथी जोगा सिंह का था। जोगा सिंह को पुलिस 15 अप्रैल को गिरफ्तार कर चुकी है।
फरार होने के बाद अमृतपाल ने सरबत खालसा बुलाने की अपील करते हुए जो दो वीडियो जारी किए थे, उनमें से पहला वीडियो जोगा सिंह के डेरे में ही शूट की गई थी।
यूपी से फगवाड़ा और होशियापुर आया
अमृतपाल और पपलप्रीत को लेकर जोगा सिंह 27 मार्च को अपनी स्कॉर्पियो गाड़ी (UK06AR1313) से फगवाड़ा पहुंचा। यहां एक डेरे में रुकने के बाद 28 मार्च की रात को अमृतपाल होशियारपुर के लिए निकला। वहां उसने एक न्यूज चैनल को इंटरव्यू देना था मगर पुलिस की सख्ती और सर्च ऑपरेशन की वजह से वह ये इंटरव्यू दे नहीं पाया।
28 मार्च की रात अमृतपाल और जोगा सिंह होशियारपुर में ही रुके। होशियारपुर के दो भाइयों, गुरदीप सिंह और कुलदीप सिंह ने रुकने में उनकी मदद की। लुधियाना पुलिस ने 13 अप्रैल को दबिश देकर इन दोनों भाइयों को पकड़ लिया।
होशियारपुर से निकलने के बाद कई राज्यों में गया, राजस्थान में सर्च 
होशियारपुर से अमृतपाल 29 मार्च को निकल गया। इसके बाद वह उत्तराखंड, महाराष्ट्र और दूसरे किन-किन ठिकानों पर रुका, पुलिस उसका पता लगा रही है। इसी दौरान अमृतपाल की एक और फोटो सामने आई जिसमें वह अपने साथी पपलप्रीत के साथ एनर्जी ड्रिंक एन्जवॉय करता दिखा।
बैसाखी यानि 13 अप्रैल को अमृतपाल के राजस्थान में होने का इनपुट आया। इस पर वहां के श्रीगंगानगर और हनुमानगढ़ जिलों के पंजाब से लगते एरिया में सर्च शुरू की गई। पंजाब और राजस्थान पुलिस ने इस जॉइंट ऑपरेशन में कुछ लोगों को हिरासत में भी लिया। हालांकि बाद में उन सभी को छोड़ दिया गया।
रोडे गांव में आखिरी सर्च ऑपरेशन
अमृतपाल को पकड़ने के लिए पुलिस ने आखिरी सर्च ऑपरेशन मोगा में ही चलाया। अमृतपाल 22 अप्रैल की रात तकरीबन 10 बजे मोगा के रोडे गांव पहुंच गया था। पुलिस को इसका इनपुट मिल गया। अमृतपाल 23 अप्रैल को रविवार के दिन भीड़ के बीच गिरफ्तारी देने की प्लानिंग कर रहा था मगर पुलिस सुबह ही गांव पहुंच गई और सुबह 6:45 बजे ही उसे गिरफ्तार कर लिया।
अमृतपाल से जुड़ी ये खबरें पढ़ें..
अमृतपाल पर केंद्रीय एजेंसियों का शिकंजा: डिब्रूगढ़ जेल में होगी पूछताछ, NIA और RAW खंगालेगी ISI-बब्बर खालसा से लिंक; विदेशी फंडिंग की भी जांच 
पंजाब के खालिस्तान समर्थक वारिस पंजाब दे के चीफ अमृतपाल की गिरफ्तारी के बाद केंद्रीय एजेंसियां एक्टिव हो गई हैं। अमृतपाल के पाक खुफिया एजेंसी ISI से कनेक्शन, विदेशी फंडिंग व बब्बर खालसा जैसे आतंकी संगठनों से लिंक खंगालने शुरू कर दिए गए हैं (पूरी खबर पढ़ें)
अमृतपाल अरेस्ट, असम जेल ले गए: मोगा के गुरुद्वारे में प्रवचन दिया, समर्थकों के साथ सरेंडर का प्लान था 
भगोड़े अमृतपाल सिंह को रविवार सुबह पंजाब पुलिस ने मोगा से अरेस्ट कर लिया। अमृतपाल को रोडे गांव में एक गुरुद्वारे से गिरफ्तार किया गया। गिरफ्तारी से पहले अमृतपाल गुरुद्वारे में प्रवचन दे रहा था। वह यहां अपने समर्थकों की भीड़ के साथ सरेंडर करना चाहता था। उसे बठिंडा एयरपोर्ट से फ्लाइट के जरिए असम की डिब्रूगढ़ जेल ले जाया जा रहा है। अमृतपाल पर NSA के तहत केस दर्ज है (पूरी खबर यहां पढ़ें)
अमृतपाल ने गिरफ्तारी के लिए रोडे गांव क्यों चुना?: भिंडरावाले का जन्म यहीं हुआ, भगोड़े के टैग से पीछा छुड़ा खालिस्तानी सपोर्ट पाने की प्लानिंग 
अमृतपाल अमृतसर का रहने वाला है और जालंधर से फरार हुआ, लेकिन उसने गिरफ्तारी मोगा जिले के गांव रोडे में दी। 36 दिन से फरार अमृतपाल यहां के गुरुद्वारा संत खालसा पहुंचा। यहां पाठ किया। वहां मौजूद लोगों को प्रवचन दिया। उसके बाद पंजाब पुलिस ने उसे गिरफ्तार कर लिया। ऐसे में बड़ा सवाल है कि पंजाब के अलावा हरियाणा, उत्तर प्रदेश, उत्तराखंड और दिल्ली तक भागने वाले अमृतपाल ने गिरफ्तारी के लिए यह गांव क्यों चुना? पढ़ें पूरी खबर
अमृतपाल की गिरफ्तारी की वजह 2 किरदार:पपलप्रीत अरेस्ट हुआ तो छिपने के ठिकाने नहीं मिले; पत्नी को लंदन जाने से रोका गया 
36 दिन से पुलिस को चकमा दे रहा वारिस पंजाब दे चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने पर मजबूर होना पड़ा? (पूरी खबर पढ़ें)